Z A P I S N I K

1.(konstituirajuće) sjednice Vijeća Mjesnog odbora Sveta Klara,

održane 22. srpnja 2021.


Sjednica se održava u Područnom uredu Novi Zagreb, Avenija Dubrovnik 12, dvorana III kat, 22. srpnja 2021., s početkom u 9 sati.


Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, Renate Šimon , sjednici predsjedava Gordana Šolar, voditeljica Područnog odsjeka Novi Zagreb - zapad.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost većine članova Vijeća i otvara konstituirajuću sjednicu Vijeća Mjesnog odbora Sveta Klara.


Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća Mjesnog odbora Sveta Klara
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Predsjedateljica najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član s kandidacijske  liste koja je dobila najviše glasova. 
NAZOČNI IZABRANI ČLANOVI VIJEĆA:

Nenad Kirić

Karmen Trlaja

Vedran Ivanković

Sanja Volić Radić 

Kosana Bauman Vidić

Ivan Iličić                                     
NAZOČNI ZAMJENICI ČLANOVI VIJEĆA:

Ruža Marić
              Nikolina Tomičić
NENAZOČNI ZAMJENICI ČLANOVA VIJEĆA:

Marinko Perić
OSTALI NAZOČNI:


- Gordana Šolar, voditeljica Područnog odsjeka Novi Zagreb - zapad


- Ante Šunjić, viši stručni suradnik u Gradskom uredu za mjesnu samoupravu

Predsjedava Nenad Kirić, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 6 izabranih članova, odnosno 2 zamjenika člana od ukupno 9 članova Vijeća, što znači da Vijeće može pravovaljano odlučivati.
Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Sveta Klara (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Karmen Trlaja;


za članove:       1. Ivan Iličić i



           2. Nenad Kirić

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Sveta Klara s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. 
Predsjedatelj otvara raspravu.

Bez rasprave, Vijeće jednoglasno, donosi

Z A K LJ U Č A K

o verifikaciji mandata članovima Vijeća Mjesnog odbora Sveta Klara
           1. Prihvaća se Izvješće Mandatnog povjerenstva o provedenim izborima za članove  Vijeća Mjesnog odbora Sveta Klara s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:


                          (ime i prezime)                                          (kandidacijska lista)

1. Nenad Kirić                                  Možemo!, NL, Zelena alternativa, Za Grad, NLZG

2. Karmen Trlaja                              Možemo!, NL, Zelena alternativa, Za Grad, NLZG

3. Nikolina Tomičić                         Možemo!, NL, Zelena alternativa, Za Grad, NLZG

4. Vedran Ivanković                        HDZ, HSLS, HSU

5. Sanja Volić Radić                        HDZ, HSLS, HSU 

6. Zamjena                                       DP, Zelena lista

7. Marinko Perić                              BM 365 - Stranka rada i solidarnosti
8. Kosana Bauman Vidić                 Kandidacijska lista grupe birača

9. Ivan Iličić                                     HSP 

3. Ovaj će zaključak biti objavljen u Službenom glasniku Grada Zagreba.
Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 4. Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan  prijedlog za izbor predsjednika Vijeća.

              Prijedlog – da se za predsjednika izabere Vedran Ivanković - podnijeli su članovi: Sanja Volić Radić, Ruža Marić i Kosana Bauman Vidić.
              Predsjedatelj otvara raspravu.


Budući da nitko ne traži riječ, predsjedatelj poziva izabrane članove Vijeća da se dizanjem ruke izjasne o podnijetom prijedlogu za predsjednika. Predsjedatelj daje na glasovanje prijedloge prema abecednom redu prezimena kandidata. 

Za kandidata Vedrana Ivankovića glasovalo je 5 članova Vijeća, a 3 člana Vijeća bila su suzdržana.
Predsjedatelj utvrđuje da je većinu glasova svih članova Vijeća dobio kandidat Vedran Ivanković i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Sveta Klara

1. Za predsjednika Vijeća Mjesnog odbora Sveta Klara izabran je Vedran Ivanković.

2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom mu povjerenju i nastavlja predsjedati.
Ad 5. Izbor potpredsjednika Vijeća

Predsjednik obavještava članove Vijeća da je  u skladu s Poslovnikom Vijeća podnesen jedan  prijedlog za izbor potpredsjednika Vijeća.

              Prijedlog – da se za potpredsjednicu  izabere Ruža Marić podnijeli su članovi: Sanja Volić Radić, Ruža marić i Kosana Bauman Vidić.

 Predsjednik otvara raspravu.


Budući da nitko ne traži riječ –  predsjedatelj poziva izabrane članove Vijeća da se dizanjem ruke izjasne o podnijetom prijedlogu za potpredsjednika.

Za kandidatkinju Ružu Marić glasovalo je 5 članova Vijeća, a 3 člana Vijeća bila su suzdržana.
Predsjednik utvrđuje da je većinu glasova svih članova Vijeća dobila kandidatkinja Ruža Marić i konstatira da Vijeće donosi
Z A K LJ U Č A K

o izboru potpredsjednice Vijeća Mjesnog odbora Sveta Klara
1. Za potpredsjednicu Vijeća Mjesnog odbora Sveta Klara izabrana je Ruža Marić.

2.    Ovaj će zaključak biti objavljen na oglasnoj ploči u sjedištu Mjesnog odbora.

            Predsjednik čestita izabranoj potpredsjednici.

            Potpredsjednica zahvaljuje članovima Vijeća.

Ad 6. Pitanja i prijedlozi

Budući da nitko ne traži riječ, predsjednik zaključuje sjednicu.

Dovršeno u 9,30 sati.

KLASA: 026-02/21-002/1245
URBROJ:  251-06-11-1015-21-2
U Zagrebu, 22. srpnja 2021.                 
Predsjednik

Vijeća Mjesnog odbora

                   Sveta Klara
                                                                                                                                            Vedran Ivanković
